МИНИСТЕРСТВО НА ПРАВОСЪДИЕТО

ОБЯВЯВА НАЦИОНАЛЕН КОНКУРС ЗА ЕСЕ
НА ТЕМА "„2022: ПРАВАТА НА ЧОВЕКА – ОНЛАЙН И ОФЛАЙН“

*Конкурсът за есе е посветен на 30-годишнината от приемането на Република България за член на Съвета на Европа и ратифицирането на Европейската конвенция на 7 май 1992 г., в сила от 7 септември 1992 г. и цели да провокира творческия потенциал и мисленето на младите хора в България да представят своята гледна точка по темата за правата на човека.*

**РЕГЛАМЕНТ:**

1. Право на участие в конкурса имат ученици, студенти и докторанти от средните и висши учебни заведения на територията на цялата страна, както и български студенти в чужбина в следните две категории:

- Първа категория – ученици от VII до ХII клас

- Втора категория – студенти и докторанти

2. Изисквания:

2.1. Съдържание

- Тематична свързаност на есето, ясно заложена теза;

- Аргументация, последователност и логика на изложението;

- Оригинална гледна точка по темата.

2.2. Език

- Богата езикова култура и умение да бъде използвана с убедителност и въздействие;

- Отлично познаване на езиковите норми.

2.3. Технически изисквания:

- До четири стандартни страници А4, шрифт „Times New Roman“, размер 12 пункта ;
- Придружаваща информация: трите имена на автора, категория по т.1, възраст и учебно заведение, личен телефон и e-mail за връзка.

Всеки автор може да участва само с едно есе.

Срок за предаване на творбите е до края на месец октомври 2022 г. на e-mail: Essay@justice.government.bg

3. Оценяване:

3.1. Оценяването ще се осъществи от авторитетно жури, включващо представители на организаторите на конкурса и утвърдени имена сред професионалните и академични среди.
3.2. Есетата ще бъдат предоставени на журито без личните данни на авторите.

3.3. Творби, които не отговарят на изискванията, отпадат от класиране.

4. Обявяване на резултатите и награди: Резултатите ще бъдат обявени през декември 2022 г.

4.1. Предвидени са първо, второ и трето място в двете категории. Най-добрите 20 есета и в двете категории ще бъдат отличени с грамоти на официална церемония. Отличените с грамота есета ще бъдат публикувани.

5. Награди:

за студенти и докторанти:

**Първо място**  – учебно посещение в Страсбург и учебник „Право на европейската конвенция по правата на човека“
**Второ място** – учебно посещение в Страсбург и учебник „Право на европейската конвенция по правата на човека“
**Трето място** – едномесечен стаж в Министерството на правосъдието и учебник „Право на европейската конвенция по правата на човека“

за ученици:

**Първо място**  – учебно посещение в Страсбург и електронен четец на книги

**Второ място** – учебно посещение в Страсбург
**Трето място** – електронен четец на книги